*Ekkor a farizeusok is megkérdezték tőle, hogyan jött meg a látása. Ő ezt mondta nekik: „Sarat tett a szemeimre, aztán megmosakodtam, és most látok.”* (Jn 9,15)

A helyzet tisztázása pontos részletek ismeretét kívánja. Bár az eljárás kicsit egy kihallgatásra is emlékeztet. Ha nem Jézus tette volna, talán azt gondolnám, kicsit provokálja a nép vezetőit. Ő a Teremtő Isten. Neki nincs szüksége segédeszközre, egyetlen szava elég a gyógyításhoz. Itt mégis más megoldással gyógyít. Egy fontos elv megértéséhez ad támpontot ez az eset, amit egy másik helyen rögzít a Biblia: *Majd hozzátette Jézus: „A szombat lett az emberért, nem az ember a szombatért; tehát az Emberfia ura a szombatnak is.”* (Mk 2,27-28) Jézus mindenhatóságának bemutatása történt ebben az esetben is. Ő Úr minden felett.

Így közeledhetünk mi mindannyian hozzá: Ő az Úr. Minden élethelyzet, körülmény, sőt a jövő felett is. De az hogy Ő az Úr egyben azt is jelenti, hogy hatása van ezekre a dolgokra. És az életedre is hatása van? Úrrá tetted már Őt a szívedben is? *Vadon Gyula*